J. E. Gitanui Nausėdai, Lietuvos Respublikos Prezidentui

Viktorijai Čmilytei-Nielsen, Lietuvos Respublikos Seimo Pirmininkei

Ingridai Šimonytei, Lietuvos Respublikos Ministrei Pirmininkei

**KREIPIMASIS**

**DĖL SAVIVALDYBIŲ FINANSINIO SAVARANKIŠKUMO STIPRINIMO**

2021 m. vasario 24 d. Nr. VK – 2/(2)-SD-133

Vilnius

Lietuvos savivaldybių asociacija,

***siekdama****,*

* užtikrinti gyventojų konstitucines teises į kokybiškas viešąsias paslaugas nepriklausomai nuo jų gyvenamosios vietos,
* socialinės, ekonominės ir teritorinės sanglaudos, regioninės atskirties mažinimo, regionų patrauklumo didinimo,
* Lietuvai naudingų viešųjų investicijų, jų atsakingo, efektyvaus ir savalaikio planavimo bei finansavimo, įgyvendinant nacionalinius tikslus (2021–2030 metų Nacionalinio pažangos planą, 2021–2027 m. ES fondų investicijų programą ir kt.),

***pabrėždama nacionalinius įsipareigojimus,***

* 2020 metų rugsėjo 3 dieną Lietuvos Respublikos Prezidento iniciatyva, tarp Seimo politinių partijų vadovų ir Lietuvos savivaldybių merų pasirašytas memorandumas „Dėl glaudesnės centrinės ir vietos valdžios partnerystės siekiant stiprinti Lietuvos savivaldos savarankiškumą ir atsakomybę“,
* Vyriausybės programoje išskirtas prioritetas „Savivaldybių ekonominio savarankiškumo stiprinimas“,
* Regioninės plėtros įstatyme numatyta prievolė 2021–2027 m. regionų plėtrai skirti ne mažiau kaip 30 proc. ES fondų lėšų, t. y. beveik 1,8 mlrd. eurų,

***pažymėdama,*** kad savivaldybėms artimiausiu ir vidutinės trukmės laikotarpiu teks planuoti ir sutelkti ženklius nuosavus finansinius išteklius, siekiant pasinaudoti unikaliomis ES suteiktomis galimybėmis investuoti į ekonomikos gaivinimą, viešųjų paslaugų teikimo gerinimą, viešąją infrastruktūrą,

***išreikšdama susirūpinimą,***

* dabartinė savivaldybių finansinių išteklių formavimo sistema nesudaro galimybių planuoti ir įgyvendinti investicijas, nes savivaldybių savarankiškų pajamų šaltiniai yra labai riboti, o skolinimasis itin suvaržytas dėl griežtų fiskalinių taisyklių,
* kyla reali grėsmė, jog savivaldybės negalės pasinaudoti ES fondų lėšomis, nebus pajėgios įgyvendinti nei regioninių, nei individualių savivaldybių investicinių projektų, nes galimybių prisidėti prie investicijų finansavimo nuosavomis ar skolintomis lėšomis – nėra.

***atsižvelgdama į ES ir tarptautinių institucijų raginimus,***

* Europos Komisija įvairiuose (Europos semestro ir kituose) formatuose išreiškia susirūpinimą Lietuvos savivaldybių biudžetų formavimo praktika,
* Europos Tarybos vietos ir regionų valdžių kongreso patvirtintose ataskaitose pažymima, kad riboti vietos valdžios finansiniai ištekliai ir skolinimosi suvaržymai dėl Lietuvos Respublikos fiskalinės sutarties įgyvendinimo konstitucinio įstatymo stabdo šalies regionų plėtrą.
* Ekonominio bendradarbiavimo ir plėtros organizacija 2021 m. pateikė rekomendacijas Lietuvai imtis esminių pokyčių savivaldybių finansų srityje,
* ES sukūrė specialią ekonomikos gaivinimui ir atsparumo didinimui skirtą priemonę (angl. *Recovery and Resilience Facility*), kuri numato šalių narių sisteminių struktūrinių reformų finansavimo galimybę ir finansinių instrumentų kūrimą;
* Europos Komisija 2021 m. sudarė išimtines sąlygas ES šalims narėms steigti finansinius instrumentus, teikti valstybės pagalbą ir lanksčiau naudoti ES finansinius išteklius,

***kreipiasi*** į šalies svarbiausių institucijų vadovus ir, pagal jiems suteiktus įgaliojimus, prašo imtis politinės lyderystės dėl kompleksinės savivaldybių finansų sistemos reformos, tvaraus ir skaidraus finansinio pagrindo sudarymo regioninei politikai įgyvendinti.

Šiam tikslui **siūlome**:

1. Atlikti savivaldybių pajamų formavimo peržiūrą, išplečiant nuosavų pajamų šaltinius, didinant investicinį pajėgumą.
2. Atlikti savivaldybių skolinimosi ir skolos valdymo reglamentavimo peržiūrą, sudarant lankstesnes skolinimosi galimybes, kartu išlaikant viešųjų finansų sistemos tvarumą.
3. Sukurti tvarų finansinį instrumentą savivaldybių investicijoms finansuoti, tam panaudojant ES struktūrinių fondų ar (ir) RRF lėšas.

***Raginame*** imtis konkrečių veiksmų, suteikiant savivaldybėms daugiau savarankiškumo ir atsakomybės, įgalinant jas vykdyti regionų plėtrai ir viešųjų paslaugų teikimui būtinas investicijas, kartu siekiant pasinaudoti ES teikiamomis investicinėmis galimybėmis ir taip prisidėti prie nacionalinių tikslų įgyvendinimo.

PRIDEDAMA: Kreipimąsi pasirašiusių savivaldybių merų sąrašas, 2 l.

Pagarbiai

Lietuvos savivaldybių asociacijos prezidentas Mindaugas Sinkevičius

**Kreipimąsi pasirašiusių savivaldybių merų sąrašas:**

1. Akmenės rajono savivaldybės meras Vitalijus Mitrofanovas.
2. Alytaus miesto savivaldybės meras Nerijus Cesiulis.
3. Alytaus rajono savivaldybės meras Algirdas Vrubliauskas.
4. Anykščių rajono savivaldybės meras Sigutis Obelevičius.
5. Birštono savivaldybės merė Nijolė Dirginčienė.
6. Biržų rajono savivaldybės meras Vytas Jareckas.
7. Druskininkų savivaldybės meras Ričardas Malinauskas.
8. Elektrėnų savivaldybės meras Kęstutis Vaitukaitis.
9. Ignalinos rajono savivaldybės meras Justas Rasikas.
10. Jonavos rajono savivaldybės meras Mindaugas Sinkevičius.
11. Joniškio rajono savivaldybės meras Vitalijus Gailius.
12. Jurbarko rajono savivaldybės meras Skirmantas Mockevičius.
13. Kaišiadorių rajono savivaldybės meras Vytenis Tomkus.
14. Kalvarijos savivaldybės meras Vincas Plikaitis.
15. Kauno miesto savivaldybės meras Visvaldas Matijošaitis.
16. Kauno rajono savivaldybės meras Valerijus Makūnas.
17. Kazlų Rūdos savivaldybės meras Mantas Varaška.
18. Kelmės rajono savivaldybės mero pavaduotojas, laikinai einantis mero pareigas Egidijus Ūksas.
19. Kėdainių rajono savivaldybės meras Valentinas Tamulis.
20. Klaipėdos miesto savivaldybės meras Vytautas Grubliauskas.
21. Klaipėdos rajono savivaldybės meras Bronius Markauskas.
22. Kretingos rajono savivaldybės meras Antanas Kalnius.
23. Kupiškio rajono savivaldybės Dainius Bardauskas.
24. Lazdijų rajono savivaldybės merė Ausma Miškinienė.
25. Marijampolės savivaldybės meras Povilas Isoda.
26. Mažeikių rajono savivaldybės meras Vidmantas Macevičius.
27. Molėtų rajono savivaldybės meras Saulius Jauneika.
28. Neringos savivaldybės meras Darius Jasaitis.
29. Pagėgių savivaldybės meras Vaidas Bendaravičius.
30. Pakruojo rajono savivaldybės meras Saulius Margis.
31. Palangos miesto savivaldybės Šarūnas Vaitkus.
32. Panevėžio miesto savivaldybės meras Rytis Mykolas Račkauskas.
33. Panevėžio rajono savivaldybės meras Povilas Žagunis.
34. Pasvalio rajono savivaldybės meras Gintautas Gegužinskas.
35. Plungės rajono savivaldybės meras Audrius Klišonis.
36. Prienų rajono savivaldybės meras Alvydas Vaicekauskas.
37. Radviliškio rajono savivaldybės mero pavaduotojas, laikinai einantis mero pareigas Mindaugas Pauliukas.
38. Raseinių rajono savivaldybės meras Andrius Bautronis.
39. Rietavo savivaldybės meras Antanas Černeckis.
40. Rokiškio rajono savivaldybės meras Ramūnas Godeliauskas.
41. Skuodo rajono savivaldybės meras Petras Pušinskas.
42. Šakių rajono savivaldybės meras Edgaras Pilypaitis.
43. Šalčininkų rajono savivaldybės meras Zdzislav Palevič.
44. Šiaulių miesto savivaldybės meras Artūras Visockas.
45. Šiaulių rajono savivaldybės meras Antanas Bezaras.
46. Šilalės rajono savivaldybės meras Algirdas Meiženis.
47. Šilutės rajono savivaldybės meras Vytautas Laurinaitis.
48. Širvintų rajono savivaldybės merė Živilė Pinskuvienė.
49. Švenčionių rajono savivaldybės meras Rimantas Klipčius.
50. Tauragės rajono savivaldybės meras Dovydas Kaminskas.
51. Telšių rajono savivaldybės meras Kęstutis Gusarovas.
52. Trakų rajono savivaldybės merė Edita Rudelienė.
53. Ukmergės rajono savivaldybės meras Rolandas Janickas.
54. Utenos rajono savivaldybės meras Alvydas Katinas.
55. Varėnos rajono savivaldybės meras Algis Kašėta.
56. Vilkaviškio rajono savivaldybės meras Algirdas Neiberka.
57. Vilniaus miesto savivaldybės meras Remigijus Šimašius.
58. Vilniaus rajono savivaldybės merė Marija Rekst.
59. Visagino savivaldybės meras Erlandas Galaguz.
60. Zarasų rajono savivaldybės meras Nikolajus Gusevas.